
Biguin ang pagpataw ng US ng imperyalistang 
kapangyarihan sa buong daigdig 


Ang tumitinding militarismo at agresyon ng imperyalismong US 
ay lalabanan at bibiguin ng mamamayan sa buong daigdig 


atapos ipataw ang kapangyarihan nito sa Iraq, 
Mi kapalaluang pinatitindi ng US ang ar- 

madong panghihimasok at walang preno itong 
nagbabanta ng tuwirang armadong pananalakay sa 
iba't ibang panig ng 
daigdig. 

Patuloy ang US 
sa pagbabanta ng 
gerang agresyon 

laban sa mga 


Mga tampok 
sa isyung ito... 


Mga aral sa karanasan 
PAHINA 3 


ng Iraq 


Ika-30 anibersaryo 
ng NDF 


bayan at rebolusyonaryong kilusang naggigiit ng 
pambasang soberanya at kalayaan. Alinsunod ito sa 
“doktrinang Bush”, ang doktrina ng marahas na 
pagpapataw ng hegemonyang US upang pairalin ang 
“Pax Americana” para sa kapakanan ng monopolyo ka- 
pitalistang US. 

Di pa man naglalaho ang usok sa mga binombang 
syudad sa Iraq, nagbabanta na ito ng panibagong gera 
sa Syria, isang karatig-bansa ng Iraq. Inaakusahan ng 
US ang Syria ng pagtulong sa Iraq. Nang walang 
mapalitaw ang US na mga weapons of mass destruction 
(o sandata para sa maramihang pamiminsala) sa 
panghahalughog sa buong Iraq, inaakusahan ngayon 
ng US ang Syria na siyang nagtatago ng mga ito. 
Patuloy na nakaamba ang panggegera ng US sa Iran at 
North Korea, na bukod sa Iraq, ay ibinilang din ng US 
sa “sentro ng kasamaan”. 

Habang namamayagpag ang US sa pananalakay at 
pagsakop sa Iraq, lalong nagiging walang kahihiyan 
ang pagpapakapapet ng rehimeng Arroyo at pagpapai- 
lalim nito sa pandaigdigang hegemonya ng US at sa 
lahat ng mga kaakibat na hakbangin ng US. 

Buong pagsambang ipinagbunyi at pinalak- 

pakan ni Arroyo ang pagwasak ng US sa 
Iraq at pagpapataw doon ng imperyalis- 

tang kapangyarihang kolonyal. Paulit-ulit 
niyang binabanggit ang napabulaanan nang 
kasinungalingan ng US tungkol sa mga weapons of 


Lumalakas ang BHB 


PAHINA 6 sa Mindanao PAHINA 8 


mass destruction at tungkol sa 
diumano'y “pagkawala ng banta sa 
kapayapaan” dulot ng pagbagsak 
ng rehimeng Hussein. 

Buong-pangangayupapang ka- 
kawag-kawag ang buntot ni Arroyo 
sa pag-aabang ng gantimpalang 
mumo mula sa mga monopolyo- 
kapitalistang Amerikanong lumala- 
pa ngayon sa Iraq. Pinakapangarap 
ng rehimen ang pagdami ng mga 
Pilipinong makapagtatrabaho sa 
Iraq sa pagdagsa roon ng mga 
bwitreng monopolyo kapitalistang 
US na namamakyaw ng mga kontra- 
ta para sa “rekonstruksyon” ng 
Iraq. 

Ang asal-tutang pagsunod ni 
Arroyo sa mga pandaigdigang pa- 
takaran at hegemonismo ng US ay 
sinasalamin ng mga patakarang 
militarista, mapaniil at palaasa sa 
interbensyong US sa mga panloob 
na usapin sa Pilipinas. Ngunit 
walang tigil na itinutulak ni 
Arroyo ang armadong interbensyon 
ng US sa Pilipinas. Malawak ang 
pagtutol ng mamamayan at iba 
pang sektor sa bansa at pagbaba- 
wal dito kahit ng reaksyunaryong 
konstitusyon. 

Nakisakay si Arroyo sa pagbu- 
bunyi ng imperyalismong US sa 


pagsakop nito sa Iraq. Kaagad- 
agad, inanunsyo niya na itutuloy 
na ang Balikatan 03-3 na 
magpapapasok ng mga ar- 
madong tropang pangkom- 
bat ng US sa Sulu. Masunu- 
ring pagtupad ito sa utos ni 
Presidente Bush ng US na 
ipakat at itutok ang mga pwer- 
sang US laban sa mga rebolu- 
syonaryong pwersa ng Bagong 
Hukbong Bayan at Moro Islamic 
liberation Front. Ginagamit Å 
nitong pansubok ang pagpapa- 
kat ng mga tropang pangkombat ng 
US laban sa Abu Sayyaf. 

Ang sobra-sobrang pagkapapet 
ng rehimeng Arroyo ay tanda ng 
matinding desperasyon nito sa 
harap ng napakalubhang krisis 
pang-ekonomya at panlipunan. 
Tuluy-tuloy na nabubulok, nahihi- 
walay at bumabagsak ang rehimen. 
Hindi na makatiis ang mamamayan 
sa ilalim nito. Hindi na rin tumata- 
lab ang kung anu-anong pakulo 
nito para makapagpabango at ma- 
kapanlinlang sa mamamayan. Lu- 
malawak at lalong humihigpit ang 
oposisyon sa rehimen. 

Mabilis na kumakalat at lumala- 
gablab ang apoy ng patriyotismo. 
Makatitiyak tayong puspusan 


nitong sasagkaan ang armadong 
panghihimasok at agresyon ng mga 
tropang Amerikano sa Pilipinas. 
Tuluy-tuloy din nitong lalabanan 
ang mga pang-ekonomya, pampuli- 
tika at iba pang anyo ng imperya- 
listang panghihimasok, domina- 
syon at pang-aapi sa bansa. 
Lumalawak ang patriyotikong 
nagkakaisang prente. Pinalalapad 
nito ang hanay ng mamamayang 
lumalaban sa tumitinding arma- 
dong panghihimasok at papala- 
king banta ng tuwirang armadong 
agresyon ng US sa Pilipinas. Hini- 
hikayat nito ang pinakamalawak 
na suportang internasyunal para 


Nilalaman sa pakikibaka ng sambayanang Pi- 
lipino. 

Nagaganap ang mga ito sa 
gitna ng naglalagablab at lumala- 
wak na mga pandaigdigang protes- 
ta laban sa kasakiman, militarismo 
at panggegera ng imperyalismong 
US. Walang kapantay sa kasaysayan 
ang mga pandaigdigang protesta 
laban sa armadong pananalakay ng 
US sa Iraq. Nagpapatuloy ang iba't 
ibang pagtutol ng mamamayan ng 
daigdig sa lahat ng tangka ng im- 
peryalismong US na ipataw at pala- 
wakin pa ang hegemonya nito at 
higit pang mambusabos, mang-api 
at maghasik ng kaguluhan sa 
mundo. 

Lumalaking bahagi at signipi- 
kanteng ambag ang rebolusyonar- 
yong kilusan at mga anti-imperya- 
listang pakikibaka ng mamama- 
yang Pilipino sa pagsusulong ng 
pandaigdigang kilusan laban sa 
imperyalismo. Bukod rito, mulat 
ding nagpapatupad ang Partido at 
rebolusyonaryong kilusan sa Pili- 
pinas ng internasyunalistang tung- 
kuling suportahan ang mga paki- 
kibaka ng mga rebolusyonaryong 
pwersa at ng mga pinagsasaman- 
talahan at inaaping mamamayan 
sa iba't ibang bahagi ng daigdig. 

Sinusuportahan natin ang 
sigaw ng mamamayang Iraqi na 
palayasin ang mga mapanakop na 
armadong tropang Amerikano sa 
kanilang bansa. Sinusuportahan 
natin ang mga mamamayan sa 
Afghanistan, Palestine at iba 
pang malakolonya at kinokolonya 
laban sa pananakop ng US at mga 
kaalyado nito. Tinututulan natin 
ang pang-uupat at pagbabanta ng 
US ng gera sa Syria, Iran at North 
Korea. 

Kaisa at kasabay natin sa pag- 
laban ang mga rebolusyonaryong 
kilusan, ang mga bansang naggi- 
giit at nakikipaglaban para sa ka- 
nilang pambansang soberanya at 
ang mga mamamayang nagsusu- 
long ng mga makatarungang paki- 
kibaka. 

Ang pandaigdigang pagbaka 
sa kasakiman, militarismo at 
panggegera ng US ay mainam na 
kalagayan para sa lalong mabilis 
na pagsulong ng kilusang anti-im- 
peryalista at rebolusyonaryo sa 
buong daigdig. Tungkulin ng pro- 
letaryado at ng partido nito sa 
lahat ng dako ng mundo na pag- 
kaisahin ang lahat ng mamama- 
yang busabos at api, itaguyod ang 
kanilang interes at pamunuan at 
isulong ang lahat ng kanilang mga 
pakikibaka laban sa pasismo, im- 
peryalismo at reaksyon at para sa 
pambansang pagpapalaya, demok- 
rasya at sosyalismo. fas] 

Mga aral sa 12 taong 
imperyalistang kampanya 
ng paglupig sa Iraq 


lf 


1i 


i Ka 
SS 


nitong huli ay rurok lamang ng labindalawang taong pang-aapi 


Pay ng 22 araw na pagsalakay ng mga tropang US at UK sa Iraq 


at pagpapahirap ng imperyalismong US. Ginamit ng mga 
mananakalay ang lubos na nakapamamayaning kapangyarihang militar 
upang tuluyang gapiin ang isang maliit na bansang mahigit isang 
dekada na nilang pinahihirapan at mahigit isang dekada na ring 


lumalaban. 

Gumamit ang US ng mga tang- 
ke at bomba upang salakayin at 
lupigin ang Iraq. Rurok ng atake 
ang pagpasok at pagkontrol ng 
mga tropang Amerikano sa pam- 
bansang kabisera. 

Ang mahigit isanlibong mama- 
mayang Iraqi na pinatay ng mga 
tropang Amerikano sa walang pa- 
kundangang pambobomba at pa- 
mamaril sa Baghdad at iba pang 
syudad ay dumagdag sa mahigit 
150,000 pinatay ng mga pagbo- 
bomba noong 1991 at mahigit 1.5 
milyon pang kasunod na namatay 
bunsod ng walang-awang embargo 
ng US sa pasok ng pagkain, gamot 
at iba pang esensyal na panga- 
ngailangan ng mamamayang Iraqi. 


Sa halos lahat ng bayan at 
syudad na sinaklot ng mga ma- 
nanakop, sinalubong sila ng pag- 
laban ng mga sundalo at mili- 
syang Iraqi gamit kahit ang 
mahihinang armas. Ngunit hindi 
nagtagal ang armadong paglaban 
ng mga sundalong Iraqi. Lub- 
hang di patas ang labanan sa 
usapin ng armas at hindi ito na- 
pangibabawan ng gubyernong 
Iraqi sa pamamagitan ng mas 
mahusay na pamumuno at pag- 
momobilisa sa mas makapangya- 
rihan pa sanang laban ng mama- 
mayan. 

Mula sa karanasang ito, maha- 
halaw ang sumusunod na ilang 
aral: 


1) Ang rehimeng Hussein ay 
matatag na lumaban sa imperyalis- 
mong US sa loob ng mahigit isang 
dekada at hindi sumuko. Subalit 
nabigo ang rehimen na pukawin at 
pagkaisahin ang mamamayan sa 
isang pakikibaka para sa patriyoti- 
kong pagtatanggol sa bansa. 

2) Maraming matapat na kawal 
at mamamayang lumaban para sa 
bansa. Ngunit nagkulang ang gub- 
yerno at pamunuang pampulitika 
sa Iraq para maihanda at maisa- 
ayos ang malawak, matatag at ma- 
talinong depensang militar na 
sumasalig sa kumbinasyon ng paki- 
kidigmang regular at gerilya sa pa- 
mamagitan ng mga regular na san- 
datahang pwersa, di regular na 
pwersang milisya at armadong 
mamamayan. 

3) May ilang ispontanyong 
pagkilos ang mamamayang Iraqi. 
Ngunit walang organisadong kilu- 
sang masa at walang epektibong 
nakapamuno para bigyang-direk- 
syon ang pagpapakilos ng milyun- 
milyong mamamayan sa militante 
at matalas na di armadong pakiki- 
baka sa mga mananalakay at mana- 
nakop, kakumbinasyon ng arma- 
dong pakikibaka. 

4) Ginamit ng mga mananala- 
kay ang mapanghating taktika ng 
panggagatong sa matagal at mala- 
lim nang mga dibisyong etniko at 
relihiyoso. Bagamat mayroon 
silang malakas na patriyotismo 
laban sa pananakop ng US, ang 
mga lider ng mga Kurd ay tuwirang 
nakasangkapan ng US sa pagba- 
bagsak sa rehimeng Hussein. 

Ang pagsamantala ng mga ma- 
nanalakay sa nasabing mga dibis- 
yon ay maaaring naiwasan sa 
pamamagitan ng mga pagsisikap 


na malutas ang mga kontradiksyon 
sa pagitan ng gubyerno at mga 
kumakalaban dito upang mabuo 
ang pambansang nagkakaisang 
prente laban sa imperyalismong 
pananalakay at kolonisas- 
yon sa Iraq. Obligadong ka- X 
bilang sa naturang 
pagkakaisan ang 

iba't ibang grupong <` 

etniko at mga gru- pa tag 
pong oposisyon sa rehi- 

meng Hussein. 

5) Ang lahat ng tungkulin sa 
paglaban sa armadong pananala- 
kay ng imperyalismo, ay magaga- 
rantiyahan lamang kung may rebo- 
lusyonaryong proletaryado na ma- 
kapagbibigkis sa buong sambaya- 
nan, mamumuno sa kanilang rebo- 
lusyonaryong kilusan at makapag- 
bibigay ng mahusay na direksyon 
sa pagtatanggol sa inang bayan. 

Dahil sa mga kahinaan sa iba't 
ibang nabanggit na mahahalagang 
salik, kinapos ang laban ng mga 
sandatahang pwersa at mamama- 
yang Iraqi sa kagyat na paglaban 
sa lubhang makapangyarihang 
lakas militar ng mga mananakop. 

Bagamat naibagsak ng US ang 
rehimeng Hussein sa Iraq at itina- 
tayo na kapalit nito ang isang ko- 
lonyal at sa kalauna'y isang neoko- 
lonyal na rehimen sa ngalan ng 
“Kalayaang Iraqi”, hindi pa tapos 
ang laban. 

Sumusulong ang mga anti-US 
na rali sa iba't ibang syudad sa 
Iraq. Sa mismong Baghdad, ilam- 
pung libo ang nagrali noong Abril 
18. Dumagundong ang sigaw 
nilang palayasin ang mga tropang 
Amerikano mula sa kanilang bansa. 
Hiwalay na hiwalay ang mga tro- 
pang Amerikano. 


KO 


Walang ibang pagpipilian ang mamamayang Iraqi kundi 
ang lumaban sa rebolusyonaryong paraan sa imperyalis- 
mong US at mga kasabwat nitong reaksyunaryong papet. 


A po D 


Noon namang Abril 15, kasa- 
bay ng pulong upang buuin ang 
bagong kolonyal na gubyerno, 
nagrali laban dito ang libu-libong 
Iraqi sa lunsod ng Nasiriyah. Ki- 
nundena nila ang planong pagta- 
tayo ng gubyernong pamumunuan 
ng isang retiradong Amerikanong 
heneral at tatauhan ng ilandaan 
pang mga Amerikanong heneral, 
mga burukrata at iba pang mga 
alaga ng Pentagon. 

Nito namang Abril 19, nagka- 
kaisang nagpahayag ang mga ban- 
sang Arabo para sa pag-alis ng US 
sa Iraq. Tutol sila sa mga hakba- 
nging magbibigay sa US ng kontrol 
sa industriya ng langis sa Iraq. 

Pag-iibayuhin lamang ng im- 
peryalismong US ang pagsasa- 
mantala at pang-aapi sa mama- 
mayang Iraqi at ibayong titindi 
ang kontradiksyon sa pagitan ng 
mamamayang Iraqi at imperyalis- 
mong US. Walang ibang pagpipili- 
an ang mamamayang Iraqi kundi 
ang lumaban sa rebolusyonaryong 
paraan sa imperyalismong US at 
mga kasabwat nitong reaksyunar- 
yong papet. Sa ilalim ng wastong 
rebolusyonaryong pamumuno, 
matagumpay na malalabanan ng 
mamamayang Iragi ang paghaha- 
ri, pagsasamantala at pang-aapi 
sa kanila ng imperyalismong US 
at mga papet nito at makakamit 
ang pambansang kalayaan, de- 
mokrasya at kaunlaran ng kani- 
lang lipunan. AG] 

Ang pagpataw ng bagong 
“Pax Americana” 


ng malaking mga pag-aayos ng mundo sa pagsisikap ng US 
na ipataw sa buong daigdig ang “Pax Americana”-ang 
konsepto ng isang pandaigdigang kaayusang nakapailalim, 
itinatakda at pinakikinabangan ng marahas na kapangyarihan ng 


À ng tuwirang pangongolonya ng US sa Iraq ay palatandaan 


imperyalismong US. 


Mas agresibo at tahasan ang 
imperyalismong US sa paggamit ng 
paraang militar upang muling ba- 
guhin ang imperyalistang pagha- 
hati sa daigdig, bigyang-daan ang 
pagsaklot ng US sa mga pinaglala- 
wayang karagdagang teritoryo at 
saklaw ng impluwensya, at ibayong 
ipataw ng nagsosolong superpower 
ang hegemonya at interes nito sa 
buong daigdig. 

Ang paglusob sa Iraq ay alinsu- 
nod sa patakarang “preemptive 
strike” ng rehimeng Bush. Alinsu- 
nod sa patakarang ito, inaangkin 
ng US ang “karapatang” unahan ng 
pag-atake ang alinmang bansa, 
gubyerno o organisasyong banta 
umano sa seguridad ng US, anupa- 
man ang sabihin nitong batayan. 
Sa kaso ng Iraq, isinangkalan ang 
pagtatago umano nito ng mga 
weapons of mass destruction 
gayong hindi ito napatunayan 
bago o kahit matapos na masakop 
at halughugin ng US ang bansa. 

Lubusang nasa kontrol at 
kapasyahan ng US ang proseso ng 
pagtatayo ng bagong gubyerno sa 
Iraq. Palalahukin lamang ng US 
ang ilang susing papet na Iraqi 
upang masabing ang bagong gub- 
yerno ay kumakatawan sa mama- 
mayan. Balak ng US na maipwesto 
at matiyak muna ang sistema ng 
paghahari at pandarambong nito 
sa yaman ng Iraq at ang katapatan 
sa US ng bagong gubyerno bilang 
unang hakbang sa transpormasyon 
ng Iraq tungo sa isang malakolonya. 


ANG BAYAN Abril 21, 2003 


Sa pamamagitan ng 
direktang pagkontrol ng US 
sa yamang langis ng Iraq na 
pangalawang pinakamaya- 
man sa buong mundo, higit 
na makokontrol na nito ang 
suplay ng langis sa Middle 
East, mapawawalang-saysay 
o mamamanipula na nito ang Orga- 
nization of Petroleum Exporting 
Countries (OPEC) at ng namamaya- 
ning kontrol sa suplay ng langis sa 
daigdig. 

Bago ito, sinaklot ng US ang 
Afghanistan na nagbigay dito ng 
estratehikong impluwensya at kon- 
trol sa Central Asia at Caspian Sea 
Region. Mula rito, napalalim ng US 
ang kontrol sa mga daluyan ng 
langis mula sa mga lugar na ito patu- 
ngong Arabian Sea at South Asia. 

Sinisipat din ng US na magka- 
roon ng signipikanteng pagkontrol 
sa reserbang langis sa Latin Ame- 
rica, sa partikular sa Venezuela, na 
patuloy na tumatanggi sa denasyu- 
nalisasyon ng industriya ng langis. 

Kasunod ng Iraq, pinag-iinitan 
naman ngayon ng US ang Syria at 
Iran. Ang Iran ay mayaman din sa 
langis. Ang Syria ay isa sa mga 
pangunahing nag-eeksport ng repi- 
nadong langis mula Iraq, bukod sa 
sarili nitong produksyon ng langis. 
Kasabay ng paggegera ng US sa 
Iraq, binomba rin ng US ang 
pipeline ng langis ng Syria na 
dinadaluyan ng langis mula Iraq at 
sa gayon nabawasan ng 40% ang 
eksport ng langis ng Syria. Ngayon 


pa lamang, tinitiyak na ng US na 
may sapat itong mga tropa at base 
sa paligid ng naturang mga bansa 
para sa posibilidad ng paglulunsad 
ng isa na namang “golpe de gulat” 
na pananalakay at pananakop. 

Hindi rin malayong ituon ng US 
ang digmang agresyon sa mga ba- 
yan sa Latin America na may gub- 
yernong palaban sa US o kaya'y 
may malakas na rebolusyonaryong 
kilusan laban sa US. Pinoproblema 
ng US ang anti-imperyalistang 
gubyernong Chavez sa Venezuela 
na tumatangging baklasin ang 
pambansang kontrol sa langis ng 
bansa. Kaya aktibong nanghihima- 
sok ang US para maibagsak ang 
gubyernong ito. Nais din ng US na 
masarili ang langis sa Colombia, 
kaya aktibo itong nakikialam sa 
kontra-rebolusyonaryong gera sa 
bansa sa ngalan ng kampanya 
laban sa droga. 

Kating-kati rin itong tuwirang 
manghimasok sa armadong kontra- 
rebolusyon laban sa mga rebolu- 
syonaryong pwersa sa Pilipinas. 
Ang rebolusyonaryong kilusan sa 
Pilipinas ay itinuturing ng US na 
isa sa pinakamakabuluhang banta 
sa interes nito sa Asia-Pacific. Œ 

Denasyunalisasyon, pribatisasyon 
at pandarambong sa ngalan 
ng “rekonstruksyon” 


tura ng Iraq sa tatlong linggong pambobomba, sisimulan ngayon 


Mirr durugin at tiyaking wasak ang mga batayang imprastruk- 


ng US ang diumano'y rekonstruksyon at pagsasaayos ng Iraq. 


Kunwa'y nagmamagandang- 
loob ang US at ang mga kumpanya 
nito sa pagbubuhos ng bilyun- 
bilyong dolyar sa Iraq upang “iba- 
ngon ang lipunang Iragi”. Ang to- 
too'y ipapasa ng mga kumpanyang 
ito ang gastusin sa "rekonstruksyon" 
sa mamamayan at gubyernong Iraqi. 
Umaabot lamang sa 57.5 bilyong 
dolyar ang ilalaan ng rehimeng 
Bush bilang "war reparations" o 
bayad-pinsala. Kalakhan nito ay 
mapupunta sa mga kumpanyang 
Amerikanong binigyan ng mga 
kontrata. Sa unang mga tantya pa 
lamang ay aabot na sa puu-puong 
bilyon dolyar ang aabuting halaga 
upang muling mabuhay ang mga 
syudad ng Iraq. Katunayan, bago 
pa man matapos ang agresyon, 
sinamsam na ng gubyernong Bush 
ang mahigit 51.74 bilyong impok 
ng gubyernong Iraqi na nakadepo- 
sito sa mga bangko sa US. 

Bahagi ng “rekonstruksyon” ang 
muling pagsasaayos ng mga kalsa- 
da, daungan, paliparan, paaralan, 
ospital, planta ng kuryente, suplay 
ng tubig at iba pang pampub- 
likong pasilidad at impras- 
trukturang winasak ng mga 
tropang mananakop. 

Pebrero pa lamang, 
di pa man nagsisi- 
mulang magpaulan 
ng mga bomba sa 


di 


hagi” na ang US 

ng mga kontrata para sa “re- 
konstruksyon” ng lahat ng mga na- 
kaprogramang wawasaking kalsada, 
daungan, paliparan at iba pang 

pampublikong imprastruktura sa 
Iraq. Walang plano ang US na ipau- 
baya sa United Nations ang 
“rekonstruksyon” ng Iraq, katulad 
ng ipinanawagan ng halos lahat ng 
mga bansang tumutol noon sa 
agresyon at maging ng United 
Kingdom. Ito'y dahil mawawala sa 
US ang kontrol at sa gayon hindi 
nito mamamaksimisa para sa mga 
monopolyo kapitalistang US ang 
mga dambong mula sa gera at 
pananakop. Ayaw din ng US na bu- 
malik sa Iraq ang UN Arms 
Inspection Team dahil magiging 
tampok na isyu na naman ang na- 
pabulaang usapin tungkol sa 
umano'y pagkakaroon ng Iraq ng 
weapons of mass destruction. 

Sa halip na idaan sa UN, balak 
ng US na sa kalaunan ay ipaubaya 
sa World Bank at International 
Monetary Fund ang pangangasiwa 
sa "rekonstruksyon" ng Iraq. 

Sa ngayon, ginagamit ng 

US ang USAID para palamutian ang 
pasok ng mga buwitreng monopo- 
lyong korporasyong US at manipu- 
lahin ang "pamamahagi" ng mga 
kontrata sa mga gustong paboran 
ng White House at Defense Policy 
Board. 

Nag-uunahan ang mga bwitreng 
kumpanyang US para sa matata- 
bang kontrata para sa “rekonstruk- 
syon” . Di malayo sa gawi ng mga 
bukrukrata kapitalista dito, 
korapsyon, nepotismo at iba pang 
kabulukan ang naging mapagpasya 
sa “pamamamahagi” ng mga 
kontrata at pinagpipistahan ng 
mga monopolyo kapitalista. 
Pinakyaw na ang lahat ng mga 
kontrata ng limang kumpanya sa 
US na kilala sa pagiging malapit sa 
pamilyang Bush at sa mga admi- 
nistrasyon kapwa ng nakatatanda 
at nakababatang Bush. 

Tatagal lamang ng isa hang- 
gang apat na taon ang mga unang 
naibigay na kontrata. Ngunit mas 
matagal pa rito ang mga plano ng 
US sa Iraq. 

Sa aktwal, ang “rekonstruk- 
syon” ay simula lamang ng mas 
mahabang proseso ng pagpapalo- 
ob ng Iraq sa balangkas ng ma- 
pangwasak na “globalisasyon” at 
“malayang kalakalan”. Sasaklawin 
ng prosesong ito ang lahat ng as- 
peto ng buhay at lipunang Iraqi. 

Ang ekonomya ng Iraq na isi- 
nabansa ng dating gubyernong 
Ba'ath ay pinaglalawayan ngayon 
ng mga monopolyong kapitalis- 
tang US. Balak nila itong lubusang 
idenasyunalisa at isapribado para 
mahuthot ang likas na yaman ng 
bansa, buksan para mapaglagakan 
ng kanilang sobrang kapital, ma- 
tambakan ng mga sobrang produk- 
to, at mapanghimasukan sa iba't 
iba pang paraan para lubusang 
magsilbi sa kanilang interes. 

Pangunahing itinutulak ng US 
ang denasyunalisasyon at pribati- 


Pebrero pa lamang, di pa man nagsisimulang 
magpaulan ng mga bomba sa Baghdad, “namahagi” 
na ang US ng mga kontrata para sa “rekonstruksyon” 
ng lahat ng mga nakaprogramang wawasaking 
kalsada, daungan, paliparan at iba pang pampublikong 


imprastruktura sa Iraq. 


sasyon ng pagmimina at pagpopro- 
seso ng langis ng Iraq. Upang 
iwasan ang tiyak na matinding 
pagtutol dito, ipinauubaya ng US 
sa pangunahing tuta nitong si 
Fadhil Chalabi ang proseso ng de- 
nasyunalisasyon at pribatisasyon 
ng industriya ng langis ng Iraq. Si 
Chalabi ay dating petroleum minis- 
ter ng Iraq at kasalukuyang pinuno 
ng maka-imperyalistang institu- 
syong nakabase sa UK. Malaon 
ding siyang naging konsultant ng 


US State Department para sa priba- 
tisasyon ng industriya ng langis ng 
Iraq. Nakatakda nang ipamamahagi 
ni Chalabi sa ExxonMobil at Shell 
ang unang mga kontrata para sa 
pagmimina ng langis ng Iraq. Nga- 
yon pa lamang, itinatambol na 
niyang ang pangangailangan sa 
malaking dayuhang pondo para sa 
“rekonstruksyon” ng Iraq ay umano'y 
masasagot lamang kung ibebenta sa 
mga dayuhan ang mga oil field 
(minahan ng langis) ng Iraq. 


Pista ng mga bwitre 


adyang inilimita ng imperyalismong US sa mga 

kumpanyang Amerikano ang pagbibigay ng mga 
kontrata sa kagustuhang masolo ang mga pakina- 
bang at yaman ng Iraq. Kaya't nagrereklamo ang 
mas maliliit na bwitreng hindi naambunan ng paki- 
nabang sa gera. Kabilang dito ang mga kumpan- 
yang British at Australian na isinaisantabi ngayon 
ng US sa kabila ng kanilang pangangayupapa sa 
kasagsagan ng gera sa Iraq. Marami rin ang reklamo 
sa US mismo tungkol sa kroniismo, pagluluto ng 
mga kontrata, at iba pang katiwalian sa "pamama- 
hagi" ng mga kontrata. 

Kabilang ang sumusunod sa mga biniyayaan ng 
matatabang kontrata: 

p Bechtel Corporation, isang kumpanyang naka- 
suso sa Republican Party at nagbibigay ng malala- 
king donasyon rito tuwing eleksyon mula pa noong 
dekada 1980. Dating pinamumunuan ni George 
Shultz, Secretary of State ng rehimeng Reagan at 
ngayon ay pinamumunuan ng isang myembro ng 
Presidential Export Council ng rehimeng Bush. Sa 
tulong ng mahigpit na ugnay ng Bechtel sa US 
Defense Policy Board at sa pinuno ng USAID na si 

Andrew Natsios, niluto ng mga ito ang pagpapalo- 
bo at pagtitiyak sa pagpunta sa Bechtel ang pina- 
kamalaking kontrata sa muling pagtatayo ng mga 
pampublikong utilitiy ng Iraq. Bilang panimula, 
nagkakahalaga ang kontrata ng 5680 milyon. 
Inaasahang malalaking tipak pa ang makukuha nito 
sa papalaki pang gastos sa "rekonstruksyon" ng 
Iraq, na tinatayang aabot nang 5100-200 billion. 

p Kellogg Brown & Root, isang kumpanya sa 
ilalim ng Haliburton na pinamunuan ni Richard 
Cheney bago siya naging bise-presidente ni 
Presidente Bush ng US. Inalok ng USAID sa Kellogg 
ang $7 bilyong kontratang upang linisin ang mga 
oil field ng Iraq. 

> Stevedoring Services of America, kilalang ma- 
tagal nang nag-aambag ang kumpanya sa kampan- 
yang elektoral ng partido ni Bush. Ibinigay sa 
kumpanya ang $4.8 milyong kontrata upang 
pangasiwaan ang mga daungan ng Umm Qasr. Sa 
pamamahagi ng kontrata, isinaisantabi ang interes 
ng UK samantalang mga pwersang British ang na- 
kipagpukpukan sa Umm Qasr at ngayon ay tumata- 
yong tagapangasiwa ng daungan. fas] 


Sa ika-30 anibersaryo ng pagkakatatag 
NDF: Di magigibang 
moog ng pakikibaka 
ng sambayanang Pilipino 


pinas at mga Pulang kumander at mandirigma ng Bagong Hukbong 


INE ang lahat ng kadre at kasapi ng Partido Komunista ng Pili- 


Bayan sa lahat ng 17 magkakaalyadong organisasyong bumubuo sa 
National Democratic Front sa okasyon ng ika-30 taong anibersaryo nito. 


Marapat lamang na sa araw na 
ito ay muli nating pagtibayin ang 
dedikasyon sa walang kapagurang 
pakikibaka hanggang sa pagkaka- 
mit ng pambansang kalayaan at 
demokrasya. Ialay natin ang pagdi- 
riwang na ito sa lahat ng martir at 
bayani ng pambansa-demokrati- 
kong rebolusyon. Sariwain natin 
ang alaala ni Kasamang Antonio 
Zumel--ang yumaong tagapangulo 
ng NDF na si Manuel Romero---at 
humalaw ng inspirasyon sa kan- 
yang lubos na pag-aalay ng buhay 
at talino sa paglilingkod sa bayan. 

Ang pagdiriwang na ito ay na- 
gaganap sa gitna ng papatinding 
krisis sa daigdig at sa ating bansa, 
na nagsisilbing lalong mainam na 
kalagayan sa pagsusulong 
ng rebolusyon. 

Laluna na nitong nag- 
daang mga taon, mabilis 
at lahatang-panig ang 
pag-abante ng rebolusyo- 
naryong kilusan sa Pilipi- 
nas. Puspusang isinasabalikat Ag 


mga paaano a MEY Y f 

naryong pwersa ang mabibigat na 
tungkulin sa pagsusulong ng 
digmang bayan, kilusang masa at 
nagkakaisang prente. 

Sa mas maraming aspeto, 
muling naabot ng rebolusyonar- 
yong kilusan nitong huli ang rurok 
nito bago ito hinatak padausdos 
ng mga kamalian at paglihis mahi- 
git isang dekada na ang nakaraan. 
Sa kagyat na mga susunod na taon, 
tiyak ang tunguhing malalampasan 
pa natin ang naunang rurok. 
Nakahanda ang mga rebolusyonar- 
yong pwersa na ibayo pang iabante 
nang lahatang-panig ang digmang 
bayan at dalhin ito sa gitnang 
yugto ng estratehikong depensiba. 

Maningning ang rekord ng NDF 
sa pagtataguyod at pagtatanggol 
7 ng pamban- 
sa-demokra- 
tikong inte- 
res at rebolu- 
syonaryong ar- 
madong pakiki- 
baka ng samba- 

yanang Pilipi- 
no. Sa pa- 
mama- 
gitan ng 
NDF, iba- 


LS 


A 


yong napalalawak ang pagtangkilik 
sa rebolusyonaryong armadong pa- 
kikibaka sa Pilipinas ng iba't ibang 
sektor sa bansa, kabilang ang mga 
manggagawa, malamanggagawa, 
magsasaka, pambansang minorya, 
kabataan at estudyante, gayundin 
ang mga guro, propesyunal, kawani 
ng pamahalaan, at iba pa. 

Tampok na papel ng NDF ang 
pagkatawan sa rebolusyonaryong 
kilusan sa pakikipag-usapang 
pangkapayapaan sa reaksyunar- 
yong gubyerno—sa kabila ng mga 
pihit sa takbo ng negosasyon dulot 
ng mga sagkang inilalagay dito ng 
gubyerno. 

Signipikante rin ang gawaing 
proto-diplomatiko at pagkatawan 
ng NDF sa rebolusyonaryong kilu- 
san sa pakikipag-ugnayan sa iba't 
ibang bansa at mga pandaigdigang 
organisasyon at institusyon. Dahil 
sa mga gawaing ito ng NDF, 
marami ang kumikilala sa lehiti- 
mong adhikain at gawain ng rebo- 
lusyonaryong kilusan sa Pilipinas. 
Marami rin ang kumikilala sa 
status of belligerency nito o sa 
katayuan nito bilang isang lehiti- 
mong pwersang nakikipagdigma na 
may sariling kapangyarihang pam- 
pulitika, hukbo at teritoryo. Ang 
malawak na pagkilala at suportang 
tinatanggap ng NDF ay kalasag 
laban sa “gerang kontra-terorismo” 
ng imperyalismong US at reaksyu- 
naryong estado. 

Ang mga rebolusyonaryong 
pwersa sa buong bansa ay nagaga- 
lak sa pagdiriwang ng ika-30 
anibersaryo ng NDF. Ang NDF ay 
isang di magigibang moog ng anti- 
imperyalista, anti-pyudal at anti- 
pasistang pakikibaka ng sambaya- 
nang Pilipino. AB 


(Halaw sa mensahe ni Kasamang 
Gregorio “Ka Roger” Rosal sa pagdi- 
riwang ng ika-30 anibersaryo ng 
National Democratic Front sa Abril 
24, 2003.) 

MGA ULAT KORESPONSAL FX 
Lumalakas ang BHB sa Mindanao 


(Halaw sa pahayag na pagbati ng National Democratic Front-Mindanao sa 
okasyon ng ika-34 anibersaryo ng Bagong Hukbong Bayan noong Marso 29.) 


prubinsya at sa mahigit 200 sentrong bayan at syudad sa isla ng 


S: kasalukuyan, kumikilos ang Bagong Hukbong Bayan (BHB) sa 19 


Mindanao. Nakalatag sa buong isla ang 35 larangang gerilya na 
patuloy na lumalawak at nadadagdagan. Umaabot sa ilang libong baryo 


ang nakikilusan at mahigit daan-daang 


libong mamamayan ang 


nakapaloob at natimpluwensyahan ng Pulang kapangyarihan. Kumpara sa 


nakaraang taon, lumaki 


ng 36% ang kinikilusang mga baryo at 


nadagdagan ng ilampung libo ang organisadong mamamayan. 


Nakapaglunsad ng mahigit 100 
taktikal na opensiba (TO) ang BHB 
sa iba't ibang panig ng isla mula 
nakaraang taon. Pinakahuli dito 
ang matagumpay na reyd sa armori 
ng Paper Industries Corp. of the 
Philippines (PICOP) sa Bislig City, 
Surigao del Sur nitong Marso 21. 
Nakaagaw dito ng 92 HPR o mata- 
taas na kalibreng armas at mga 
bala. Pinakatampok rin ang sumu- 
sunod: 

(a) reyd sa kapitolyo ng Mati, 


samsam, 

(b) ambus sa isang kum- 
panya ng 72nd IBPA sa 
Talaingod, Davao del Nor- 
te, 9 HPR ang naagaw: 

(k) reyd sa Talacogon, Agusan 
del Sur, nakasamsam ng 10 HPR. 
Ang unang tatlong TO ay inilunsad 
lahat nitong nakarang Pebrero: 

(d) Reyd sa munisipyo ng Car- 
men, Agusan del Norte noong 
Disyembre 2002, nakasamsam ng 9 
(@ HPR; 

(e) reyd 
sa Maco, Com- 
postela Valley 
noong Setyem- 
bre 2002, naka- 
samsam ng 27 HPR 
at maraming 
bala. 
Matagumpay 
ding naisulong ng 
BHB ang minimum na 
programa ng rebolu- 
syong agraryo na lubos 
na ikinatuwa at pinakina- 
bangan ng mamamayan. 
Maraming larangang gerilya sa 
Mindanao ang nakapaglunsad 
ng iba't ibang porma ng 
antipyudal na aksyong masa 


tulad ng pagpapataas ng sahod ng 
mga manggagawang bukid, pagpa- 
pababa ng upa sa lupa, pagpapata- 
as ng mga presyo ng mga produkto 
at iba pa. Libu-libong mamamayan 
ang nabenepisyuhan ng mga pag- 
labang ito. Sa hilagang gitnang 
Mindanao, mahigit 30 baryo ang 
nakapaglunsad ng mga antipyudal 
na pagkilos at mahigit 3,500 ma- 
mamayan ang direktang nakina- 
bang. Sa hilagang silangang Min- 
danao mahigit 30 baryo ang nag- 
lunsad ng mga pagkilos at mahigit 
5,500 mamamayan ang nakikina- 
bang sa tagumpay nito. Sa timog 
Mindanao, ang malawakang pagki- 
los ay umabot sa 71 baryo sa 14 
sentrong bayan at nilahukan ito ng 
libu-libo katao. May mga aksyong 
masa rin sa iba pang bahagi ng 
Mindanao. 

Patuloy na lumalawak ang 
BHB sa Mindanao. Umaabot sa 
ilang libo at lumaki nang 20% sa 
nakaraang taon ang bilang ng 
mga mandirigma rito. Dumami 
ang mga pangunahing yunit 
gerilya sa mga larangang gerilya 
at rehiyon. Patuloy ring pinau- 
unlad ng BHB dito ang mga tek- 
nik at taktika ng kanilang mga 
yunit gerilya. Bukod sa matata- 
gumpay na mga TO, may mga 
pagkakataong naagaw ng BHB 
ang inisyatiba sa umaatakeng 
kaaway na mas malaki at mas na- 
kakalamang ang pormasyon. E 


Dumami ang mga pangunahing yunit gerilya 
sa mga larangang gerilya at rehiyon at patuloy 
ding pinauunlad ng BHB dito ang mga teknik 
at taktika sa pakikidigmang gerilya. 


Ke MATATAGUMPAY NA OPENSIBA NG BHB 


Aktibong depensa sa Bulacan 


Inilalathala ng Ang Bayan ang pahayag ng kumand ng Bagong Huk- 
bong Bayan-Eastern Bulacan kaugnay ng pangungubkob ng magkasanib 
na tropa ng AFP at PNP sa mga Pulang mandirigma sa Eastern Bulacan 
noong Marso 29, 2003. Ang pahayag na ito ay sagot ng BHB sa mga 
pahayag ng PNP at AFP na naglubid ng balitang nakapatay daw sila ng 
20 Pulang mandirigma sa naturang labanan. 

Maningning na halimbawa ang naganap na paglaban ng BHB sa 
mahusay na paggamit ng mga taktikang gerilya upang gapiin ang mas 


malakas na kaaway. 


Ipinakita rito ang kagitingan ng mga Pulang 


mandirigma at ang hindi matatawarang pagsuporta ng masa sa BHB. 


ming pinabubulaanan ang 
Ar pahayag ng pulisya at 

militar hinggil sa naganap 
na labanan noong Marso 29, 2003 
sa bayan ng Angat, Bulacan. Ang 
pinagsasabi ni AFP Maj. Gen. Al- 
berto Braganza ng 7th ID at PNP 
Supt. Felizardo Serapio ay pawang 
kasinungalingan at malinaw na 
palatandaan ng kanilang malaking 
katangahan. 


Isang platung binubuo ng da- 
lawampu't lima katao ang napala- 


ban sa araw na iyon. Sila ay 
naroon sa baranggay Pulong Yan- 
tok upang maglunsad ng pulong 
pag-aaral bilang paggunita sa ika- 
34 na anibersayo ng Bagong 
Hukbong Bayan. 


Bandang alas 5:30 ng umaga, 
namataan ng BHB ang papara- 
ting na pinagsanib na pangkat ng 
PNP at 56th IB ng Philippine 
Army. Nasa bentaheng posisyon 
ang mga Pulang mandirigma at 
una 


itong nakapagpaputok sa 

lumulusob na kaaway. Dito pa 
lamang, marami nang tinamaang 
pulis at militar. Sa panig ng BHB, 
isa ang nasugatan at nasawi, si 
Norbel “Ka Carmi” Ortega ng 
Norzagaray, Bulacan. 


Sa kanilang pagmamaniobra, 
ang naturang platun ng BHB ay 
nakarating na sa barangay Siling 
Matanda, Pandi, nang magpasya 
itong abangan at pinsalain ang 
sumusunod na kaaway. Pumusi- 
syon ito sa mataas na burol at hi- 
nayaang makalapit nang hang- 
gang sampung metro ang mga 
pulis at militar. Nalipol agad ang 
isang pangkat ng sumusunod na 
kaaway, samantalang ang iba pa 
ay nagtakbuhan pabalik. Naka- 
kumpiska ang BHB ng anim na 
ripleng M-16 at isang pistolang 
.45 sa bahaging ito ng labanan. 


Nagulat ang mga Pulang man- 
dirigma sa di-inaasahang mala- 
king katangahan ng mga upisyal 
ng PNP at AFP. Walang awa nilang 
pinalusob nang paulit-ulit ang 
kanilang mga tauhan kahit alam 
nilang mahirap lapitan ang 
pwesto ng mga Pulang mandirig- 
ma. Kahit nga ang dalawang ar- 
mored personnel carrier (APC) ay 
hindi nagawang makaahon at ma- 
kalapit sa pusisyon ng BHB. 


Sa buong maghapong matin- 
ding palitan ng putok, kitang-kita 
ang di bababa sa dalawampung 
nakatimbuwang na pulis at militar 
sa gitna ng pusisyon ng dalawang 
panig. Sa bahagi ng BHB, isa 
pang mandirigma, si Arnel “Ka 
Gerald” San Juan, ang nag-alay 
ng buhay. 

Pagsapit ng dilim, tahimik na 
umalis ang mga Pulang mandirig- 
ma. Tuwang-tuwang sinalubong 
sila ng masa sa isang ligtas na 
lugar at inalayan ng malamig na 
tubig, tinapay at kendi. Nagbunyi 

MATATAGUMPAY NA OPENSIBA NG BHB WK 


ang mamamayan sa tagumpay ng BHB at sa kabayanihan ng 
dalawang martir ng sambayanan. 


Ang kasinungalingan ni Gen. Braganza at Supt. Serapio ay ba- 
hagi ng taktikang psywar ng AFP at PNP para pagtakpan ang sunud- 
sunod na pagkatalo nila sa labanan at siraan ang rebolusyonaryong 
kilusan. 


Kabilang din sa kanilang psywar ang pagpatay kay Michael 
Santiago, isang barangay tanod ng San Roque, San Rafael, Bulacan 
at walang anumang kaugnayan sa rebolusyonaryong kilusan. 
Matapos paslangin si Santiago, binihisan siya ng pinaglumaang 
uniporme ng BHB at pinalabas na may engkwentrong naganap sa 
Pasong Intsik, San Rafael. 


Ngunit ang anumang kasinungalingan ng pasistang militar ay 
hindi makapagtatatwang mabilis na sumusulong ang rebolusyon 


tungo sa tagumpay. ag] 


S! Ka Gerald, 22 taong gulang, 

ay nagmula sa pamilya ng ma- 

ralitang magsasaka. Hindi mahirap 

para sa kanyang unawain at yaka- 

pin ang simulain ng rebolusyon 

dahil ang mismong karanasan sa 

buhay ng kanilang pamilya ay bat- 

bat ng pang-aapi at pagsasaman- 

tala. Wala silang sariling lupa at 

nagbungkal lamang ng isang par- 

sela ng lupaing publiko. Ngunit 

kinamkam ito ng isang pangino- 

ong maylupa at pinalayas sila 

dito. Namulat at sumampa si Ka Gerald sa BHB sa gitna ng 
pakikibaka ng masang magsasaka sa bayan ng San Miguel 
para sa tunay na reporma sa lupa. Hawak ni Ka Gerald ang 
ripleng garand at gumampan siya bilang isnayper at 
puminsala ng maraming kaaway sa nakaraang labanan. 


S! Ka Carmi naman ay 23 taong gulang na mula sa angkan 
ng mga pulitiko sa lalawigan ng Palawan. Naninirahan 
siya sa bayan ng Norzagaray kung saan siya naugnayan at 
namulat. Madaling naunawaan ni Ka Carmi ang katumpakan 
ng simulain ng rebolusyon at ang papel ng kabataan sa 
pagbabago ng lipunan. Sumapi agad siya sa Kabataang Ma- 
kabayan at naging aktibo sa pag-oorganisa sa kanilang 
komunidad. Nag-boluntaryo at hindi nag-atubili si Ka Carmi 
na sumapi sa hukbong bayan nang malaman niyang kaila- 
ngang palakasin ang yunit sa kanilang lugar. Halos dalawang 
buwan pa lamang sa loob ng yunit si Ka Carmi ngunit kina- 
kitaan na siya ng kahusayan. las] 

Armadong pagkikibaka, 
patuloy na sumusulong 


pio na umaani ng mani- 
ningning na tagumpay ang 
Bagong Hukbong Bayan (BHB). 
Ang mga tagumpay na ito ay 
akmang tugon sa panawagan 
ng PKP na itaas ang antas ng 
digmang bayan. 


Albay. Matagumpay na tinam- 
bangan ng isang platun ng BHB sa 
ilalim ng Santos Binamera Com- 
mand ang mga tropa ng Alpha Coy, 
22nd IB ng Philippine Army sa 
Barangay Pinamaniquian, Ligao 
City noong umaga ng Abril 17. 
Nasamsam ng mga Pulang mandi- 
rigma ang anim na matataas na 
kalibreng baril. Lima ang nalipol 
kabilang ang isang Sarhento, dala- 
wang korporal at dalawang kara- 
niwang sundalo. Siyam na sundalo 
ang sugatan kabilang ang kanilang 
kumander na si 1Lt. Vladimir Sta. 
Maria. Walang anumang pinsalang 
tinamo ang BHB. 


Pampanga. Matagumpay na 
sinalakay ng mga Pulang mandirig- 
mang sakay ng isang trak ang 
Kababayan Center ng PNP sa 
Barangay San Antonio, Arayat 
noong gabi ng Abril 11. Dalawa 
ang napatay at sugatan ang isang 
pulis at isang CAFGU. Kinumpiska 
ang kanilang tatlong ripleng M-14 
at isang M-16. 


Sa unang bugso ng mga putok 
tinamaan kaagad ang isang 
CAFGU at napatay. Tumangkang 
lumaban ang mga nabiglang ka- 
away ngunit madali silang nagapi 
at napasok ang detatsment. Sa 
kasamaang palad, nahagip ng 
bala at napatay ang isang sibil- 
yang nakikipanood ng telebisyon 
sa detatsment. 

“Kalbaryo ng Bayan”. Nagdaos 
nitong semana santa ng "Kalbaryo ng 
Bayan" ang mga progresibong organisa- 
syon sa Timog Katagalugan. Sinimulan 
nila ang cultural caravan sa pamilihang 
bayan ng Lucena City at tumungo at 
nagrali sila sa harap ng Southern Luzon 
Command. Ipinakita nila ang kalunus- 
lunos na kalagayan ng mamamayan sa 
rehiyon sa ilalim ng papet-pasistang 
rehimeng Macapagal-Arroyo. Sa sumu- 
nod na araw, tumungo sila sa US 
Embassy at Malakanyang upang tutulan 
ang interbensyong militar ng US sa 
bansa. 


1,500 sundalong US, dumating na. 
Sa kabila ng mga protesta, pumuslit sa 
bansa nitong Abril 17 ang 1500 sunda- 
long Amerikano na kalahok sa nakatak- 
dang "Balikatan 2003". Ilulunsad ito sa 
Batangas, Pampanga, Nueva Ecija at 
Cavite mula Abril 29 hanggang Mayo 9. 

Samantala, ipinahayag ni Macapa- 
gal-Arroyo noong Abril 9 na ilulunsad 
pa rin sa Sulu ang isa pang "Balikatan" 
na katatangian ng pinagsanib na ope- 
rasyong kombat ng mga sundalong Pili- 
pino at Amerikano. Ito ay sa kabila ng 
pagtutol ng mas nakararaming mama- 
mayan roon. 


5557 milyon depisit sa BOP. Ayon 
sa ulat ng Bangko Sentral ng Pilipinas, 
umaabot na nitong Marso sa 5557 
milyon ang depisit sa “balance of 
payments” (BOP) dahil sa serbisyo sa 
mga utang, mga importasyon at pagla- 
labas ng dolyar resulta ng panggegera 
ng US sa Iraq. Ito ang pinakamalaking 
depisit sa BOP ng bansa mula Disyem- 
bre 2001. Pinawalang-saysay nito ang 
diumanong sarplas na S141 milyon 
noong Enero at 555 milyon noong 
Pebrero. Ang BOP ang siyang kabuuang 
suma ng mga kalakalan at pampinan- 
syang transaksyon ng Pilipinas sa labas 
ng bansa. 

Mga manggagawa ng SM at Rustan's, nagwelga 

Nitong Abril 9, buong tatag na ipinahayag ng libu-libong 
manggagawa ng SM na ipagpapatuloy nila ang kanilang welga 
sa kabila ng "return to work order" na ipinalabas ng Department 
of Labor and Employment noong Abril 2. Kasabay nito, kinun- 
dena rin ng mga manggagawa ang marahas na pagbubuwag ng 
piketlayn sa SM North Edsa. 

Sa pangunguna ng Sandigan ng mga Manggagawa sa Shoe- 
mart (SMS), itinirik ng mga manggagawa rito ang kanilang 
piketlayn noong Marso 25 matapos tumanggi ang maneydsment 
na ituloy ang negosasyon para sa bagong collective bargaining 
agreement (CBA). 

Kabilang sa mga iginigiit ng mga manggagawa ang P40/araw 
dagdag na sahod at dagdag na mga benepisyo. Iginigiit din nila 
ang pagreregularisa sa mga kontraktwal na mga manggagawa 
na pinagkakaitan ng mga karapatan sa seguridad sa trabaho, 
mga benepisyo at karapatang mag-unyon. Taun-taon, umaabot 
sa 80,000 kontraktwal na mga manggagawa ang iniempleyo at 
tinatanggal ng SM matapos ang anim na buwang kontrata. 
Karamihan sa kanila ay mga kabataang kababaihan. 

Dagdag dito, ipinoprotesta ng mga manggagawa ang dina- 
ranas na dobleng pang-aapi sa mga kababaihang manggagawa 
na bumubuo sa 85% ng pwersa sa paggawa ng SM. Obligado 
silang magsuot ng unipormeng napakaiksi at sapatos na may 
mataas na takong sa halos buong araw na nakatayong pagtatra- 
baho. Kailangan pa nilang magkaroon ng pass bago pumunta sa 
palikuran nang 3-5 minuto lamang. Hindi rin binibigyan ng ma- 
pagpapahingahang upuan kahit ang mga buntis na manggagawa. 

Kinukundena rin ng mga manggagawa dito ang paulit-ulit 
na pagsisikap ng maneydsment ng SM na buwagin ang unyon. 

NAGLUNSAD naman ng welga ang mga manggagawa ng 
Rustan's Commercial Corporation (RCC) noong Abril 4. Ito ang 
rurok ng mga ipinaglalaban ng mga manggagawa sa Rustans 
noon pang Disyembre 2002. 

Bilang tugon, kinasabwat ng maneydsment ng Rustan's ang 
pulisya upang buwagin ang nakatirik na piket ng mga mangga- 
gawa. Walong manggagawa ang inaresto, apat ang nasaktan at 
ikinulong sa Mandaluyong City Hall. 

Pinagkaitan ng Rustan's ang mga manggagawa nito ng CBA 
sa loob ng 52 taon. Ang mga isyu sa sahod at paggawa ay ina- 
ayos sa Rustan's Employees Council (REC) na binuo ng ma- 
neydsment. Mahigpit na ipinagbabawal ng maneydsment ang 
pag-uunyon. Hanggang ngayon, hindi kinikilala ang Rustan's 
Democratic Employees Union (RDEU). 

Kakarampot ang sahod ng mga manggagawa. Umaabot 
lamang sa P270-P280 ang arawang sahod ng karamihan sa mga 
sales associate, store clerk at cashier kahit pa siyam na taon na 
sila sa serbisyo. 


ANG BAYAN Abril 21, 2003 


